สวัสดีค่ะ หลังคลอดลูกได้ฉีดยาคุมแบบ 3 เดือนไป 4 เข็ม เลือดมากระปริดกระปอยตลอดเลยเปลี่ยนไปกินยาคุมให้นมบุตรซีราเซท 2 แผง ตอนกินยาคุมไม่มีเลือดมาสักหยดเลยค่ะ ตอนนี้หยุดกำเนิดได้เดือนนึงแล้ว แต่ประจำเดือนไม่ยอมกลับมา เลยซื้อยาปรับฮอร์โมนมากินมี 10 เม็ด กินไปแล้ว8 เม็ด มีตกขาวแบบแป้งเปียกไม่มีกลิ่นและไม่คันมีมา 2 วันแล้ว หลังคลอดลูกมาไม่เคยมีตกขาวเลยค่ะ พึ่งมีแบบนี้แระจำเดือนใกล้จะกลับมาแล้วใช่ไหมคะ
สวัสดีค่ะ ในกรณีนี้หลังการหยุดใช้ยาคุมทั้งแบบฉีดและแบบกินนั้น อาจทำให้ยังไม่มีการตกไข่หรือยังไม่มีประจำเดือนมาได้ในช่วงแรกๆประมาณ 1-3 เดือนขึ้นกับบุคคล ในระหว่างนี้ยังไม่ควรซื้อยาปรับฮอร์โมนใดๆมากินเองโดยไม่ได้อยู่ภายใต้การดูแลของแพทย์ และสังเกตอาการไปก่อน หากประจำเดือนเกิน 3 เดือนหลังหยุดยาคุมแบบแผงไปแล้วยังไม่มา ควรไปพบแพทย์ แต่ถ้าตอนนี้ไม่สบายใจก็ให้ไปตรวจได้เลยค่ะการมีตกขาว ไม่ได้บ่งบอกว่าจะมีหรือไม่มีประจำเดือนค่ะ